stanford-oval/wikipedia huggingface dataset:
יחסי סרביה–צ'ילה
נציגויות דיפלומטיות

צ'ילה מיוצגת בסרביה באמצעות שגרירותה באתונה, יוון, ובנוסף מחזיקה קונסוליית כבוד בבלגרד.
סרביה מיוצגת בצ'ילה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד בסנטיאגו דה צ'ילה.
טרור לבן

ככלל, המונח טרור לבן מתייחס לפעילות אלימה היוצאת לפועל בידי גורמים ריאקציוניים (בדרך כלל מדובר בתומכי מונרכיה או שמרנים) כחלק ממאבק במהפכה. לעיתים קרובות פעולות כאלה יוצרות תגובה בדמות פעולה דומה המתבצעת בידי גורמים מהפכניים בצד השני של הקונפליקט, בד בבד, הרבה מהפעולות מתרחשות כתגובה לפעולות מהפכניות. במאה ה-20, בכמה מדינות, המונח "טרור לבן" התייחס לפעולות אלימות שבוצעות נגד גורמים קומוניסטים או קומוניסטים לכאורה.
בסוף המאה ה-19 ותחילת המאה ה-20 נקשר בארצות הברית המונח "טרור לבן" לפעולות אלימות גזעניות שבוצעו בידי ארגונים כגון הקו קלוקס קלאן, בעיקר נגד אזרחים אפרו-אמריקנים. לא ברור אם השימוש במילה "לבן" במקרה זה נקשר למשמעות המקורית של המונח "טרור לבן" או שהוא מתייחס בפשטות לגזע המפגעים.
מקור המונח

הטרור הלבן המקורי התרחש באביב 1795 בצרפת, בתקופה הידועה כ"ריאקציה של תרמידור" על ידי כוחות שמרניים וימניים, חלקם אף מלוכניים, לאחר נפילת רובספייר וקץ שלטון הטרור שהנהיג האגף הרדיקלי באספה הלאומית. הטרור הלבן הופנה כנגד היעקובינים וכל מי שנחשד בתמיכה בהם. הם הותקפו ונרצחו לעיתים קרובות, ממש כפי שעשו ליריביהם בימי משטר הטרור הקודם. במקרים אחרים, הסתובבו ברחובות חבורות צעירים מהמעמד הבינוני והאצולה והכו יעקובינים נודעים. "כנופיות ישו" באזור ליון חטפו אנשי שמאל שנחשדו בהשתתפות בטרור המהפכני מבתי הכלא ורצחו אותם כמו שאלה רצחו חפים מפשע בימי טבח ספטמבר ב-1792.
בשנת 1815, עקב חזרתו לשלטון של לואי השמונה עשר, כל מי שנחשד בקשרים עם הממשל האלטרנטיבי של המהפכנים או עם נפוליאון סבל מרדיפות, מעצרים והוצאות להורג. המרשל ברון נהרג באביניון, והגנרל ז'. פ. רמל נרצח בהתנקשות בטולוז. הפעולות הללו זרעו פחד באכלוסיה והניאו בוחרים ליברלים ומתונים מהצבעה למלוכנים. מתוך 401 חברים בבית הנבחרים הראשון של הרסטורציה, 350 היו מלוכנים קיצוניים; המלך בעצמו קרא לבית נבחרים זה "הבית שאינו ניתן להשגה" (בהתכוונו להשגת המהפכנים). בית הנבחרים הזה חוקק חוקים לדיכוי המהפכה, ודן למוות את מרשל נה ואת קולונל לבדוייר ולכלא והגלייה כ-250 מהפכנים נוספים ביניהם ג'וזף פושי, לזאר קרנו וקמבסרס.
טרור לבן נגד שחורים בארצות הברית

כנופיות ברחבי ארצות הברית, במיוחד במדינות הדרומיות, הפעילו טרור על אזרחים שחורים ועל לבנים התומכים במתן זכויות אזרח לשחורים בזמן הרקונסטרוקציה ולאחריה בצורה זו או אחרת משנות השישים של המאה ה-19 עד שנות השישים של המאה ה-20. תחילת פעילות זו ב-1867, לאחר מלחמת האזרחים האמריקנית. הקו קלוקס קלאן, הארגון המפורסם ביותר בתחום, רצח, שדד, אנס והתעלל בשחורים ורפובליקנים בדרום ארצות הברית בשם שימור הציוויליציה הלבנה.
במהלך שנות השישים של המאה ה-19 המפלגה הרפובליקנית הגנה על זכויות האזרח של האזרחים האפרו-אמריקנים והמפלגה הדמוקרטית ייצגה בעיקר בעלי חוות גדולות מהדרום שלפני מלחמת האזרחים החזיקו בעבדים רבים.
טרור אנטי-קומוניסטי > טרור לבן ברוסיה

אחרי מהפכת אוקטובר ברוסיה, התאגדו באופן רופף הכוחות שהתנגדו למהפכה הבולשביקית תחת הצבא הלבן. הצבע הלבן נבחר לייצג את התנועה הזו מאחר שהיה הצבע המסורתי של המלוכה ברוסיה (הצאר הרוסי כונה גם "הצאר הלבן"). ב-1918, פתחו כוחות אלה את מלחמת האזרחים ברוסיה נגד הרפובליקה הסובייטית הסוציאליסטית של רוסיה, החדשה יחסית. שני הכוחות ביצעו פעולות אלימות נגד מתנגדים וחשודים בריגול בטריטוריה בה שלטו. מעצרים המוניים והוצאות מהירות להורג שבוצעו על ידי הצבא הלבן נודעו כ"טרור לבן".
עקב האמור לעיל, המונח "טרור לבן" נעשה כינוי לכל טרור אנטי-קומוניסטי שבוצע בתומכי קומוניסטים, ותומכי קומוניסטים לכאורה, ברחבי העולם במאה ה-20.
טרור אנטי-קומוניסטי > טרור לבן (אנטי קומוניסטי) בארצות הברית

בארצות הברית הטרור הלבן נעשה בעיקר בצורה מוראלית על ידי סילוק כל מי שנחשד בקומוניזם מעמדה בעלת השפעה חברתית כלשהי, גם אם החשד לא היה מבוסס בעליל. למעשה, היה זה מקרה קלאסי של ציד מכשפות.
האדם הידוע ביותר כרודף קומוניסטים וקומוניסטים-לכאורה הוא ג'וזף מקארתי שעל שמו נקראת התופעה של רדיפה ממשלתית את אלו שדעותיהם הפוליטיות אינן תואמות את של הממשל - מקארתיזם. בעזרת ועדת בית הנבחרים לפעילות אנטי אמריקאית האשים מקארתי רבים מבכירי החברה האמריקאית - בצבא, בממשל, ובחברות המסחריות הגדולות- בקומוניזם, בהתאם למפה הפוליטית-חברתית שהוא רצה לשרטט.
ב-1995 נחשפו מסמכי וינונה, מדובר בכמות גדולה של מסמכים מוצפנים, אשר יורטו מתקשורת סובייטית מסווגת על ידי המודיעין הבריטי והאמריקני במהלך מלחמת העולם השנייה והשנים לאחריה. המסמכים כללו רשימת תושבים בארצות הברית ששיתפו פעולה בדרך כלשהי עם המודיעין הסובייטי. הרשימה לא תאמה, בלשון המעטה, את אישומי מקארתי.
טרור אנטי-קומוניסטי > טרור לבן בבולגריה

הטרור הלבן בבולגריה התרחש בזמן כהונתה של ממשלת הימין של אלכסנדר צאנקוב (1923-1926). המפלגה הקומוניסטית הבולגרית דוכאה באכזריות והוכרז ממשל צבאי. ב-1925, לאחר הפצצה בסופיה שנועדה לצאר בוריס השלישי, הוצאה המפלגה הקומוניסטית מחוץ לחוק והרדיפות נגדה הסלימו, אישים רבים שהביעו תמיכה בעקרונות קומוניסטים נשפטו ואף נהרגו, דוגמת גאו מילב.
טרור אנטי-קומוניסטי > טרור לבן בגרמניה

אלפי אזרחים נהרגו בידי הפרייקור והצבא הגרמני אחרי כישלון מהפכת נובמבר בגרמניה
טרור אנטי-קומוניסטי > טרור לבן בהונגריה

אחד המקרים הראשונים של טרור לבן אנטי-קומוניסטי מחוץ לרוסיה הוא הטרור הלבן ההונגרי. פעולות תגמול בוצעו בידי כוחות חמושים דוגמת "הצבא הלאומי" של מיקלוש הורטי אחרי נפילת הרפובליקה הסובייטית של הונגריה נגד יהודים ושמאלנים, בעיקר כנקמה על הטרור האדום שהופעל בשנותיה האחרונות של הרפובליקה הסובייטית. אחריותו ואשמתו המוסריות של הורטי לפעולות מוטלות בספק בקרב ההיסטוריונים: הורטי לא פקד על אנשיו לבצעם, למעשה הוא אסר ביצוע פעולות כאלה, אך בפועל הוא לא נקף אצבע למנוע אותן.
טרור אנטי-קומוניסטי > טרור לבן בטאיוואן

תחילת הטרור הלבן בטאיוואן הוא בתקרית 228 כאשר, תחת שלטון צבאי (1949–1987), דוכאו כל חילוקי הדעות הפוליטיים וכל דיון על הטבח שבוצע בתקרית הנ"ל הושתק.
במהלך הטרור הלבן כ-140,000 טאיוואנים נעצרו או הוצאו להורג באשמת התנגדות למפלגת הקוומינטנג בהנהגת צ'יאנג קאי שק. הטאיונים הנרדפים תויגו כמרגלים לטובת הקומוניסטים הסינים. הטרור הלבן נטע מרמור בקרב הטאיוונים המקוריים כלפי הקוומינטנג, צ'יאנג קאי שק וכלפי המתיישבים מסין.
החשש להזכיר את תקרית 228 ואת הטרור הלבן פחת בהדרגה, עם ביטול הממשל הצבאי. האירעים המסמלים יותר מכל את קץ ההדחקה הם ייסוד אנדרטה לזכר ההרוגים ופרסום התנצלות רשמית עי-ידי נשיא הרפובליקה לי טנג-הוי.
טרור אנטי-קומוניסטי > טרור לבן בסין

טרור לבן התרחש במהלך מלחמת האזרחים הסינית, במאמץ לדכא את הקומוניסטים ותומכיהם על ידי הקוומינטנג בראשות צ'יאנג קאי שק. בתחילת אפריל 1927 התפשט הטרור הלבן לרוב הערים הגדולות במדינה, בעיקר לשאנגחאי.
הטרור בוצע במתכונת של "יחידות מוות" המסתובבות ברחובות ומורות על רציחת כל מי שנחשד בתמיכה בקומוניסטים.
טרור אנטי-קומוניסטי > טרור לבן בפינלנד

לאחר מלחמת האזרחים הפינית ב-1918 כלא הצבא הלבן המנצח אלפי חיילים מהצבא האדום במחנות ריכוז. מחלות, רעב ותשישות שהרגו ב"אדומים" לאחר הרשעתם בבגידה נחשבים כטרור לבן. הטרור הלבן הפיני יצר יותר קורבנות מזה האדום לפני המלחמה.
יחסי מלזיה–פרו

| יחסי מלזיה–פרו |
| --- | --- |
מלזיה: פרו


מלזיה: פרו
שטח (בקילומטר רבוע)
329,847: 1,285,216
אוכלוסייה
35,663,114: 34,307,937
תמ"ג (במיליוני דולרים)
399,649: 267,603
תמ"ג לנפש (בדולרים)
11,206: 7,800
משטר
מונרכיה חוקתית פדרלית: רפובליקה

יחסי מלזיה–פרו הם היחסים הבילטרליים בין מלזיה לפרו.
היסטוריה

ב-11 באוקטובר 1995 ביקר ראש ממשלת מלזיה מאהאטיר מוחמד באופן רשמי בפרו. מוחמד אמר ששתי המדינות צריכות לשאוף לשיתוף פעולה כלכלי מוחשי, קשרי מסחר ויחסים פוליטיים ותרבותיים חמים יותר.
המדינות שואפות לשפר את יחסיהן במגוון תחומים, דוגמת תיירות, בריאות, מדע וטכנולוגיה, אנרגיה, חינוך ועוד.
נציגויות דיפלומטיות

למלזיה יש שגרירות בלימה.
לפרו יש שגרירות בקואלה לומפור.
יחסי טובאלו–ספרד

| יחסי טובאלו–ספרד |
| --- | --- |
טובאלו: ספרד


טובאלו: ספרד
שטח (בקילומטר רבוע)
26: 505,370
אוכלוסייה
9,607: 47,905,341
תמ"ג (במיליוני דולרים)
62.3: 1,580,695
תמ"ג לנפש (בדולרים)
6,483: 32,996
משטר
מונרכיה חוקתית

יחסי טובאלו–ספרד הם היחסים הדיפלומטיים הרשמיים שבין טובאלו לבין ממלכת ספרד.
היסטוריה

האיים השייכים לטובאלו התגלו בשנת 1568 על ידי יורדי ים ספרדים בראשות אלברו דה מנדניה. מגלי ארצות נוספים הגיעו לאיים כגון דון פרנסיסקו ב-1781. האיים הוזנחו על ידי הספרדים שבחרו לא ליישב אותם. האיים היו ברשות עצמם למשך כמה מאות שנים עד שבסופו של דבר הגיעו הבריטים לאיים וייסדו שם קולוניה, כך הוקמה טובאלו.
ספרד כוננה את יחסיה הדיפלומטיים הרשמיים עם טובאלו ב-4 במאי 1995, הן משתפות פעולה דרך ארגונים מולטילטרליים שונים ומגוונים כגון האומות המאוחדות ושיתופי הפעולה של האיחוד האירופי.
נציגויות דיפלומטיות

טובאלו אינה מיוצגת בספרד, הן בדרג השגרירות והן בדרג הקונסולרי. טובאלו האמינה את שגרירותה שבבריסל, בירת בלגיה, על ספרד.
ספרד אינה מיוצגת בטובאלו, הן בדרג השגרירות והן בדרג הקונסולרי. ספרד האמינה את שגרירותה שבקנברה, בירת אוסטרליה, על טובאלו.
יחסי מלזיה–פלאו

יחסי מלזיה-פלאו הם היחסים הבילטרליים שבין פדרציית מלזיה לבין הרפובליקה של פלאו.
| יחסי מלזיה–פלאו |
| --- | --- |
מלזיה: פלאו


מלזיה: פלאו
שטח (בקילומטר רבוע)
329,847: 459
אוכלוסייה
35,663,114: 17,688
תמ"ג (במיליוני דולרים)
399,649: 263
תמ"ג לנפש (בדולרים)
11,206: 14,870
משטר
פדרציה: רפובליקה
יחסים כלכליים

בשנת 2016, שווי הסחורה שיוצאה ממלזיה לפלאו הגיעה לסך 662 אלף דולר אמריקאי והיא כללה בעיקר מחשבים, תה, מים, חלב, קפה, פירות טרופיים ועוד. לעומת זאת, פלאו לא ייצאה אף סחורה באותה שנה.
בשנת 2015, שווי הסחורה שיוצאה ממלזיה לפלאו הגיעה לסך 267 אלף דולר אמריקאי והיא כללה בעיקר תה, מים, פירות טורפים, מוצרי איפור ויופי, מקרנים ועוד. באותה שנה, שווי הסחורה שיוצאה מפלאו למלזיה הגיעה לסך 16 אלף דולר אמריקאי והיא כללה גרוטאות אלומיניום בלבד.
ייצוג

מלזיה אינה מיוצגת בפלאו, הן בדרג השגרירות והן בדרג הקונסולרי.
פלאו אינה מיוצגת במלזיה, הן בדרג השגרירות והן בדרג הקונסולרי.
יעקב איש כפר סכניא

יעקב איש כפר סכניא היה תלמיד של ישו, אשר חי במאה הראשונה.
אזכוריו

בתלמוד בבלי מסופר כי רבי אליעזר בן הורקנוס נחשד במינות. וכששאלו אותו תלמידיו מדוע, סיפר להם:
”פעם אחת הייתי מהלך בשוק העליון של ציפורי, ומצאתי אחד ויעקב איש כפר סכניא שמו. אמר לי: כתוב בתורתכם "לא תביא אתנן זנה" מהו לעשות הימנו בית הכיסא לכהן גדול?" ולא אמרתי לו כלום. אמר לי "כך לימדני ישו: "כִּי מֵאֶתְנַן זוֹנָה קִבָּצָה וְעַד אֶתְנַן זוֹנָה יָשׁוּבוּ" ממקום הטנופת באו למקום הטנופת ילכו" והנאני הדבר [נהניתי מדבריו]. על ידי זה נתפסתי למינות ועברתי על מה שכתוב בתורה "הרחק מעליה דרכך", זו מינות.”
זיהוי עם יעקב איש כפר סמאי

בתלמוד ירושלמי מסופר שנחש נשך את רבי אלעזר בן דמה וכי אדם בשם "יעקב איש כפר סמאי" רצה לרפאותו. דודו של רבי אלעזר, רבי ישמעאל, אסר עליו להתרפאות על ידו. רבי אלעזר רצה להביא ראיה שמותר, אולם לא הספיק עד שמת. ועליו אמר רבי ישמעאל: "אשריך בן דמה שיצאת בשלום מן העולם ולא פרצתה גדירן של חכמים. דכתיב "ופורץ גדר ישכנו נחש". סיפור זה מופיע בתלמוד בבלי על יעקב איש כפר סכניא.
בקהלת רבה דורש רבי איסי דקיסרין את הפסוק "טוֹב לִפְנֵי הָאֱלֹהִים יִמָּלֵט מִמֶּנָּה וְחוֹטֵא יִלָּכֶד בָּהּ":
”רבי איסי פתר קרייה [הסביר את הפסוק] במינות: ...טוב זה רבי אלעזר בן דמא וחוטא זה יעקב איש כפר סמא”
מקובל לזהות את יעקב איש כפר סכניא, ויעקב איש כפר סמא כאותו אדם. יש אף הטוענים שהשם "סמא" הוא למעשה שם נוסף של הכפר "סכניא" שבגליל התחתון. אחרים מזהים אותם כשני מקומות נפרדים, אולם סוברים יעקב הנזכר הוא אותו יעקב והוא פעל בשני הכפרים. כך או כך, ידוע שבאזור פעלה כת נוצרית גדולה.
פרשנות

האזכור שלו עם ישו מתפרש ככל הנראה כהשתייכותו לכת היהודים-נוצרים. יש המעריכים גם שהוא המשולח "יעקב"[דרושה הבהרה] הנזכר בברית החדשה. וייתכן שאותו יעקב אף היה קרוב משפחה של ישו. עם זאת, יעקב איש כפר סכניא לגלג על פסוקים מהתנ"ך, מה שלא היה מקובל כלל וכלל בקרב הנוצרים. לפיכך יש המשערים שלא היה נוצרי אלא מכת אחרת.
יש המציעים פרשנות עמוקה יותר לסיפור. הסיפור התרחש בשלהי המאה הראשונה, שכן בסיפור נזכר שתלמידיו של רבי אליעזר הגיעו לנחמו, בעוד בהמשך חייו היה רבי אליעזר מנודה ותלמידיו לא הוסיפו לבקרו עד סוף ימיו. בערך באותה תקופה, הטיל הקיסר הרומאי אספסיאנוס מס על תכולת בתי הכיסא הציבוריים. ויש המשערים שדבריו היו למעשה תוכחת על החוק החדש שנאמרה בלשון מוסווה. לדעת שלומי רייסקין זו המשמעות האמיתית של הדברים: בתורה כתוב שלבית המקדש אסור להביא אתנן, אם כן כיצד ניתן להביא אתנן כדי לפרוע את מס בית-הכיסא של אספסיאנוס, הקיסר המכנה את עצמו "הכהן הגדול" של רומא? וזה גם ביאור המשך דבריו הכסף שבה ממקום מזוהם, היינו מבתי הכיסא, יחזרו למקום המזוהם. התוכחת נאמרה בלשון מוסווה, כיוון ששוטרים רומאיים הסתובבו ברחובות ציפורי.
לקריאה נוספת

שלומי רייסקין, דו-שיח בין ר' אליעזר ויעקב איש כפר סכניא, מעמקים, גיליון מס' 13 - שבט תשס"ח * 1/08.
הערות שוליים

↑  תלמוד בבלי, מסכת עבודה זרה, דף י"ז, עמוד א'
↑  ספר דברים, פרק כ"ג, פסוק י"ט
↑  ספר מיכה, פרק א', פסוק ז'
↑  ספר משלי, פרק ה', פסוק ח'
↑  תלמוד ירושלמי, מסכת שבת,  פרק י"ד, הלכה ד'
↑  מגילת קהלת, פרק י', פסוק ח'
↑  תלמוד בבלי, מסכת עבודה זרה, דף כ"ז, עמוד ב'.
↑  קוהלת רבה, ז, כו
↑  מגילת קהלת, פרק ז', פסוק כ"ו
↑  עודד עיר-שי, "יעקב איש כפר נבוריא חכם שנכשל במינות", מחקרי ירושלים במחשבת ישראל, כרך חוברת, טבת תשמ"ג. עמ' 154 הערה 4.
↑  יש גם גרסאות "ביסי" ניסי" או "יסא", שכן בדרשה נזכר גם יעקב איש כפר נבוריא, ונראה שרבי איסי דקיסרין פעל לפני זמנו של זה האחרון.
↑  יש גורסים "אלעזר"
↑  הרב אהרן הימן, "יעקב איש כפר סכניא", תולדות תנאים ואמוראים, לונדון, תר"ע, חלק ב, עמודים 772, באתר היברובוקס
1 2 3 4  יעקב איש כפר סכניא, ב"אנציקלופדיה יהודית" באתר "דעת"
↑  עודד עיר-שי, "יעקב איש כפר נבוריא חכם שנכשל במינות", מחקרי ירושלים במחשבת ישראל, כרך חוברת, טבת תשמ"ג. עמ' 154 הערה 9.
1 2  שלומי רייסקין, דו-שיח בין ר' אליעזר ויעקב איש כפר סכניא, מעמקים, גיליון מס' 13 - שבט תשס"ח * 1/08.
↑  תלמוד בבלי, מסכת סנהדרין, דף ס"ח, עמוד א'
↑  סוויטוניוס, אספסיאנוס האלוהי, 22.
↑  תלמוד בבלי, מסכת יומא, דף י"א, עמוד א' תלמוד בבלי, מסכת שבת, דף מ"ט, עמוד א'
יחסי סינגפור–צרפת

| יחסי סינגפור–צרפת |
| --- | --- |
סינגפור: צרפת


סינגפור: צרפת
שטח (בקילומטר רבוע)
719.20: 643,801
אוכלוסייה
5,842,033: 66,574,294
תמ"ג (במיליוני דולרים)
501,428: 3,030,904
תמ"ג לנפש (בדולרים)
85,831: 45,527
משטר
רפובליקה: רפובליקה נשיאותית למחצה

יחסי סינגפור–צרפת הם היחסים הדו-צדדיים בין צרפת לסינגפור.
היחסים בין שתי המדינות

צרפת וסינגפור נהנות מיחסים דו-צדדיים טובים המתפשטים על מרבית התחומים כולל פוליטיקה, חינוך, כלכלה, תרבות והגנה. צרפת הייתה אחת מ-13 המדינות הראשונות שהכירו בעצמאותה של סינגפור בשנת 1965. השר הראשי לשעבר של סינגפור דייוויד מרשל הפך לשגריר סינגפור הראשון בצרפת.
היחסים בין שתי המדינות > יחסים פוליטיים

היחסים בין צרפת לסינגפור הם מצוינים ומתקיימים בתחומים רבים. הם מתקיימים קודם כל על ידי דיאלוג פוליטי ברמה הגבוהה ביותר. השנים האחרונות התאפיינו בביקור העבודה שערך הנשיא ז'אק שיראק בסינגפור ב-6 באוקטובר 2004, לפני ועידת איגוד מדינות דרום-מזרח אסיה בהאנוי וביקורו הרשמי בסין. בביקור זה נפגש נשיא צרפת עם ראש הממשלה לי הסין לונג, השר הבכיר גו צ'וק טונג והשר היועץ לי קואן יו. ראש הממשלה לי הסיין לונג, שביקר בצרפת בינואר 2003 כסגן ראש הממשלה, חזר לשם ב-28 וב-29 בנובמבר 2005 כראש ממשלה והתקבל על ידי הנשיא שיראק וגם ראש הממשלה דומיניק דה וילפן.
במרץ 2007, נשיא הסנאט, כריסטיאן פונסלה, ערך ביקור רשמי בסינגפור כראש משלחת המורכבת משלושה סנאטורים. הם נפגשו עם נשיא סינגפור, ס.ר. נתן, ראש הממשלה לי הסין לונג ומר עבדאללה טרמוגי, יו"ר פרלמנט סינגפור. ב־27 ביוני 2007, בעת ביקור פרטי בפריס, נפגש השר היועץ לי קואן יו עם נשיא צרפת הנבחר החדש, ניקולא סרקוזי בארמון האליזה, הפגישה הראשונה בין השר היועץ לנשיא.
בשנת 2008 נכנסו היחסים הפוליטיים הדו-צדדיים בין המדינות לשלב חדש עם הביקור הרשמי שערך ראש הממשלה לי הסיין לונג מסינגפור בצרפת בין התאריכים 21-23 בינואר 2008. זה היה הביקור השני של לי בצרפת כראש ממשלה והפעם הראשונה שהוא נפגש עם נשיא צרפת, ניקולא סרקוזי. שני המנהיגים החליפו דעות על ההתפתחויות האחרונות בצרפת ובאירופה. הם גם ניהלו דיונים רחבים על יחסים דו-צדדיים, כמו גם על התפתחויות אזוריות ובינלאומיות.
היחסים בין שתי המדינות > יחסים כלכליים

סינגפור היא השותפה המובילה השלישית של צרפת באסיה ושותפת הסחר המובילה באזור דרום-מזרח אסיה. בשנת 2004, עלייה בביקוש הסינגפורי והאזורי הביאה להגדלת היצוא, מה שהביא עוד יותר לדינמיות המחודשת של פעילות הסחר הצרפתית. היצוא הצרפתי של סחורות חקלאיות ומוצרי מזון, כמו גם מוצרי צריכה מהווה יותר מרבע מהיצוא לסינגפור. בניית אווירונאוטיקה ממשיכה להניע את צמיחת היצוא. סינגפור היא פלטפורמה אזורית חשובה עבור חברות צרפתיות, בפרט בתחומי האלקטרוניקה, הכספים והכימיה. עם סך ההשקעות שעומדות על 3.5 מיליארד אירו, סינגפור היא היעד השני של ההשקעות הצרפתיות באסיה, אחרי יפן.  בסינגפור קיימות -400 אתרי חברות צרפתיות (בעיקר בענף האלקטרוניקה והשירותים הפיננסיים) וכ-40 חברות שהוקמו במקום. בשנת 2003 נכללו 25 מחברות אלה בין 1,000 החברות המובילות בסינגפור. ST מיקרו-אלקטרוניקה היא המעסיקה הפרטית הגדולה ביותר באי.
החל משנת 2004 יש יותר מ-400 חברות צרפתיות בסינגפור.
היחסים בין שתי המדינות > חינוך

האוניברסיטה הלאומית של סינגפור יזמה תוכנית חילופי סטודנטים להרחבת הידע בתרבות והשפה הצרפתית. המרכז הלאומי למחקר מדעי (CNRS) היה מעורב בהקמת מעבדה משותפת בין תאלס לאוניברסיטה הטכנולוגית של נאניאנג.
היחסים בין שתי המדינות > הגנה

שיתוף פעולה ביטחוני הוא עמדת מפתח ביחסים הדו-צדדיים בין צרפת לסינגפור. הם כוללים שלושה מרכיבים, שיתוף פעולה צבאי, שבמסגרתו הסכם שנחתם בפריז באוקטובר 1998, ובאופן מיוחד אפשר לאפשר להצבת טייסת חיל האוויר הסינגפורית בצרפת מאז 1999; דיאלוג אסטרטגי שנתי שהחל בשנת 1999 והובל על ידי משרדי ההגנה, עם מושב אחד בכל שנה בו היו מעורבות קבוצות צבא היבשה, חיל הים וחיל האוויר; שותפות לרכישת נשק. צרפת היא ספקית הנשק השנייה המובילה לסינגפור, שרכשה שש פריגטות התגנבות בשנת 2000, והשותפה השלישית בגודלה במחקר ופיתוח בטכנולוגיית ההגנה. חילופי ביקורים של רשויות צבא ברמה גבוהה בין שתי המדינות מתקיימים לעיתים קרובות מאז 1997.
נציגויות דיפלומטיות

סינגפור מחזיקה בצרפת שגרירות בפריז בלבד, וצרפת מחזיקה שגרירות בסינגפור בלבד.
יוזף בצ'באז'

| --- | --- |
יוזף בצ'באז'
יוזף בצ'באז'
 לידה:  11 באוגוסט 1958 (בן 66) צ'כוסלובקיה פלזן, צ'כוסלובקיה
 מדינה:  צ'כיה 
 השכלה:  הפקולטה למשפטים, אוניברסיטת קארל בפראג 
 השתייכות:   צבא צ'כוסלובקיה  צבא צ'כיה
 תקופת הפעילות:  1977–2018 (כ־41 שנים)
 דרגה:  גנרל ארמייה
 תפקידים בשירות
 ראש המטה הכללי הצ'כי
 
יוזף בצ'באז' (בצ'כית: Josef Bečvář; נולד ב-11 באוגוסט 1958) הוא גנרל צ'כי בדימוס, אשר שימש כראש המטה הכללי הצ'כי בין השנים 2015–2018.
ביוגרפיה

בצ'באז' נולד בפלזן ב-11 באוגוסט 1958. ב-1973 החל ללמוד בגימנסיה הצבאית במורבסקה טז'בובה, וב-1977 סיים את לימודיו והתגייס לצבא צ'כוסלובקיה. לאחר מכן למד בבית הספר הצבאי בווישקוב. הוא שרת כמפקד סוללת ארטילריה, וב-1986 החל ללמוד באקדמיה הבצאית בברנו. עם פירוק צ'כוסלובקיה ב-1993, הוא התגייס לצבא צ'כיה ומונה לסגן מפקד המשטרה הצבאית בפראג. בין 1994–1997 שימש כמנהל לשכת המשטרה הצבאית. לאחר מכן מונה למפקד המשטרה הצבאית וכיהן בתפקיד עד 2004, אז מונה לנספח הצבאי הצ'כי בצרפת. ב-2007 הוא חזר לצ'כיה ומונה למנהל מדור הפיתוח של משרד ההגנה. ב-2008 הוא הועבר לתפקיד סגן ראש המטה הכללי. ב-2011 הוא חזר לתפקיד הנספח הצבאי בצרפת וכיהן בתפקיד עד 2014. ב-1 במאי 2015 הוא מונה לראש המטה הכללי. הוא כיהן בתפקיד עד 1 במאי 2018.
בינואר 2019 הפך בצ'באז' לנשיא חברת הנשק "Glomex Military Supplies". בדצמבר של אותה שנה הוא הפך גם לנשיא "מועדון הג'וקי" (Jockey Clubu) - המועדון הנחשב ביותר בצ'כיה בתחום מרוצי הסוסים.
יחסי טובאלו–סין

| יחסי טובאלו–סין |
| --- | --- |
טובאלו: הרפובליקה העממית של סין


טובאלו: סין
שטח (בקילומטר רבוע)
26: 9,596,967.75
אוכלוסייה
9,607: 1,418,507,662
תמ"ג (במיליוני דולרים)
62.3: 17,794,782
תמ"ג לנפש (בדולרים)
6,483: 12,545
משטר
מונרכיה חוקתית: רפובליקה עממית

יחסי טובאלו–סין הם יחסי החוץ בין טובאלו וסין.
היסטוריה

שתי המדינות מעולם לא כוננו יחסים דיפלומטיים. העניינים הרלוונטיים של טובאלו נמצאים בסמכות השיפוט של שגרירות הרפובליקה העממית של סין בפיג'י.
ב-30 בספטמבר 1978, ראש ממשלת סין חואה גוופנג בירך את טובאלו על העצמאות והכריז כי ממשלת סין מכירה בממשלת טובאלו.
טובאלו כוננה יחסים דיפלומטיים עם הרפובליקה של סין בשנת 1979.
יחסי מלזיה–קנדה

| יחסי מלזיה–קנדה |
| --- | --- |
מלזיה: קנדה


מלזיה: קנדה
שטח (בקילומטר רבוע)
329,847: 9,984,670
אוכלוסייה
35,663,114: 39,838,945
תמ"ג (במיליוני דולרים)
399,649: 2,140,086
תמ"ג לנפש (בדולרים)
11,206: 53,718
משטר
מונרכיה חוקתית פדרלית: מונרכיה חוקתית

הנציבות העליונה של מזליה באוטווה
יחסי מלזיה–קנדה הם יחסי החוץ דו-צדדיים בין קנדה ומלזיה. שתי המדינות הן חברות מלאות בחבר העמים הבריטי. לקנדה היסטוריה ארוכה של יחסים דו-צדדיים קרובים וידידותיים עם מלזיה והייתה המדינה הראשונה שהכירה בעצמאותה של מלזיה.
מדע וטכנולוגיות

לקנדה ולמלזיה קשרים מחזקים בתחומים כמו חלל, טכנולוגיה ירוקה, חקלאות, תחבורה, נפט וגז.
יחסי סחר

יחסי הסחר של קנדה עם מלזיה כוללים מסחר בכמה תחומים. מלזיה היא גם אחת מחברות השותפות הכלכלית האסטרטגית טרנס-פסיפיק אליה הצטרפה קנדה בשנת 2012. בשנת 2018, קנדה ביקשה לשפר את יחסי הסחר עם מדינת סבה במלזיה, במיוחד בתחום התשתיות, האנרגיה, טכנולוגיית המידע והתקשורת, טיפול במים ופסולת, מכיוון שיש לה מומחיות בתחומים אלו.
נציגויות דיפלומטיות

קנדה מחזיקה במלזיה נציבות עליונה בקואלה לומפור וקונסוליה בפננג.
מלזיה מחזיקה בקנדה נציבות עליונה באוטווה ו-2 קונסוליות בטורונטו וונקובר.
ילדים גדולים

|  מידע כללי |
| --- | --- |
 מאת:  יהודה אטלס
 
עטיפתו של כרך 1 של "ילדים גדולים", ועליה תמונתם של אלן אלכסנדר מילן וגיבור ספריו, פו הדב
ילדים גדולים – סופרים אהובים לילדים – חייהם ויצירתם הוא סדרה של שלושה ספרים, מעין אנציקלופדיה, מאת יהודה אטלס, ובה ערכים העוסקים בחייהם וביצירתם של סופרי ילדים. חלקי הספר:
כרך 1: האנגלים
כרך 2: האמריקאים
כרך 3: בעיקר אירופאים.
בסוף כל כרך מופיעה ביבליוגרפיה לכל אחד מהפרקים שבו.
הספרים יצאו לאור בשנת 2003, בהוצאת ידיעות אחרונות.
תחילתה של הסדרה בטור השבועי "ילד גדול", שעסק בספרות ילדים ואותו כתב אטלס במשך כשמונה שנים במוסף "7 ימים" של "ידיעות אחרונות". רשימות שנכתבו בטור זה הן הגרעין שממנו התפתחה סדרת הספרים "ילדים גדולים".
הסדרה עוסקת בסופרי ילדים נודעים, החל משארל פרו שפעל בשלהי המאה ה-17, ועד לסופרים שפעלו בשלהי המאה ה-20 כרואלד דאל ושל סילברסטיין. בפתח דבר לסדרה מציין אטלס:
בסדרה חסרים סופרי ילדים נודעים כסלמה לגרלף וטובה ינסון. אטלס תיאר את הגורם לחוסר זה בפתח דבר לסדרה:
יחסי הולנד–מקסיקו

| יחסי הולנד–מקסיקו |
| --- | --- |
הולנד: מקסיקו


הולנד: מקסיקו
שטח (בקילומטר רבוע)
41,543: 1,964,375
אוכלוסייה
18,258,432: 131,133,866
תמ"ג (במיליוני דולרים)
1,118,125: 1,788,887
תמ"ג לנפש (בדולרים)
61,239: 13,642
משטר
מונרכיה חוקתית: רפובליקה פדרלית

יחסי הולנד–מקסיקו הם היחסים הדיפלומטיים בין מקסיקו להולנד. שתי המדינות חברות בארגון לשיתוף פעולה ולפיתוח כלכלי ובאו"ם.
היסטוריה

הולנד הייתה המדינה האירופית השנייה שהכירה במקסיקו זמן קצר לאחר שקיבלה עצמאות מספרד בשנת 1821. באותה שנה הולנד החלה בהובלת סחורות בין מקסיקו לאירופה שכן הולנד נתפסה כעם "נייטרלי" במהלך סכסוכים בין צרפת לספרד. בשנת 1825 מינתה מקסיקו את הקונסול הכללי באמסטרדם. בשנת 1826 מינתה הולנד קונסול כללי במקסיקו סיטי. יחסים דיפלומטיים כוננו רשמית בין שתי המדינות ב-15 ביוני 1827 עם חתימת חוזה הידידות, הניווט והמסחר. בשנת 1828 פתחה מקסיקו נציגות דיפלומטית קבועה בהאג. זמן קצר לאחר מכן נפתח משרד נציג מקסיקני בהאג.
בין 1864–1878 הושעו היחסים הדיפלומטיים על ידי נשיא מקסיקו בניטו חוארס לאחר שהממשלה ההולנדית הכירה בממשלת הקיסר מקסימיליאן הראשון במקסיקו על ידי הכוחות הצרפתיים של הקיסר נפוליאון השלישי. תקופה זו נודעה בשם האימפריה המקסיקנית השנייה. בשנת 1940 נסגרה הצירות המקסיקנית בהאג כתוצאה ממלחמת העולם השנייה ונפתחה מחדש בשנת 1946. במאי 1954 שדרגו שתי המדינות את הייצוגים הדיפלומטיים שלהם לשגרירויות, בהתאמה. בשנת 1963 הפך הנשיא אדולפו לופס מטאוס לראש המדינה המקסיקני הראשון שביקר בהולנד. בשנת 1964 ביקרה המלכה ההולנדית יוליאנה ביקור רשמי במקסיקו, והפכה למלך ההולנדי הראשון שביקר במדינה. בנובמבר 2009 ביקרה המלכה ביאטריקס גם היא ביקור רשמי במקסיקו.
בשנת 2018 חגגו שתי המדינות 190 שנות חברות. באותה השנה ערך נשיא מקסיקו אנריקה פניה נייטו ביקור רשמי בהולנד כדי לחגוג את יום השנה. בשנת 2017, משרד התמיכה העסקית בהולנד (NBSO) פתח משרד סחר בקרטרו לקידום יחסי סחר בין מרכז מקסיקו להולנד. פרומקסיקו גם פתחה משרד בהאג לקידום והגדלת הסחר בין שתי המדינות.
ביקורים רמי דרג

ביקורים רמי דרג ממקסיקו להולנד
הנשיא אדולפו לופס מטאוס (1963)
הנשיא ויסנטה פוקס (2003)
הנשיא אנריקה פניה נייטו (2018)
ביקורים רמי דרג מהולנד למקסיקו
יוליאנה, מלכת הולנד (1964)
ראש הממשלה יאן פיטר בלקנאנדה (2004)
ביאטריקס, מלכת הולנד (2009)
וילם-אלכסנדר, מלך הולנד (2009)
מקסימה, מלכת הולנד (2009, 2011, 2016)
הסכמים דו צדדיים

שתי המדינות חתמו על מספר הסכם דו צדדי כמו חוזה ידידות, ניווט ומסחר (1827); אמנת ההסגרה (1907); הסכם סחר (1950); אמנה ליחסי תרבות (1964); הסכם תובלה אווירית (1971); הסכם להימנעות ממיסוי כפול ולמניעת העלמות מס במיסים על הכנסה (1993); הסכם לקידום והגנה הדדית של השקעות (1998); הסכם בין מקסיקו להולנד ביחס לאנטילים ההולנדיים על חילופי מידע בענייני מס (2009) והסכם בין מקסיקו להולנד, ביחס לארובה, לחילופי מידע בכבוד למיסים (2013).
תיירות ותחבורה

בשנת 2017 ביקרו במקסיקו 75,000 אזרחים הולנדים לצורך תיירות. קיימות טיסות ישירות בין שתי המדינות עם חברות התעופה הבאות: אארומקסיקו, KLM ו-TUI fly הולנד.